2021. gada 31. maijā Rīkojums Nr. 360

Rīgā (prot. Nr. 44 29. §)

**Par programmas projektu "ESF+ programma materiālās nenodrošinātības mazināšanai 2021.–2027. gadam"**

1. Atbalstīt programmas "ESF+ programma materiālās nenodrošinātības mazināšanai 2021.–2027. gadam" (turpmāk – programma) projektu.

2. Labklājības ministrijai triju mēnešu laikā pēc partnerības nolīguma iesniegšanas nodrošināt programmas projekta iesniegšanu Eiropas Komisijai.

3. Labklājības ministrijai pārstāvēt Latvijas intereses sarunās ar Eiropas Komisiju par programmas apstiprināšanu.

4. Ja pēc sarunām ar Eiropas Komisiju programmā veiktas izmaiņas, Labklājības ministrijai iesniegt Ministru kabinetā precizēto programmu pēc tās apstiprināšanas ar Eiropas Komisijas lēmumu.

5. Labklājības ministrijai sagatavot programmas vidusposma izvērtējumu, pamatojoties uz sociāli ekonomiskās situācijas analīzi, Covid-19 izraisītās krīzes ietekmes novērtējumu un problēmām, kas apzinātas 2024. gadā Eiropas Komisijas pieņemtajos ieteikumos Latvijai, un labklājības ministram līdz 2025. gada 1. martam iesniegt Ministru kabinetā informatīvo ziņojumu "Par ESF+ programmas īstenošanas finansēšanu 2026.–2027. gadā".

Ministru prezidents A. K. Kariņš

Labklājības ministre R. Petraviča